**A N U N Ţ**

**Adunarea Generală a Acționarilor a S.C. Euro Apavol S.A.**, prin Comisia de selecţie şi evaluare organizează, în conformitate cu prevederile O.U.G. nr.109/2011privind guvernanța corporativă a întreprinderilor publice, aprobată cu modificări și completări prin Legea nr. 111/2016 și H.G. nr. 722/2016, procedura de recrutare și selecţie a candidaţilor pentru ocuparea postului de membru în Consiliul de Administrație al Societății.

**Etapele de desfăşurare a procesului de recrutare şi selecţie sunt:**

1. Evaluarea prealabilă dosarelor de candidatură care alcătuiesc lista lungă.
2. Evaluarea finală a candidaţilor selectaţi în lista scurtă. Interviul.

**Condiţiile generale ale procesului de selecţie prealabilă** **sunt:**

* cel puţin un membru trebuie să aibă studii economice cu experienţă de cel puţin 5 ani în domeniul economic, contabil, de audit sau financiar;
* cel puţin unul dintre membrii consiliului de administraţie trebuie să aibă studii juridice cu experienţă de cel puţin 5 ani in domeniul juridic;
* în mod obligatoriu, în selecţia candidaţilor se va avea în vedere evitarea situaţiilor de conflict de interese sau incompatibilităţi;
* majoritatea membrilor consiliului de administraţie este formată din administratori neexecutivi şi independenţi, în sensul art. 138 alin. 2 din Legea nr. 31/1990, republicată, cu modificările şi completările ulterioare;
* mandatul administratorilor este stabilit prin actul constitutiv, neputând depăşi 4 ani;
* membrii consiliului de administraţie sunt persoane fizice cu experienţă în activitatea de administrare/management a unor întreprinderi publice sau a unor societăţi comerciale, cu experiență în îmbunătățirea performanței societăților sau regiilor autonome pe care le-au administrat sau condus.;
* selecţia se realizează cu respectarea principiilor nediscriminării, tratamentului egal şi transparenţei;
* candidaţii care vor fi selectaţi pentru a fi înscrişi pe lista scurtă vor fi ulterior înştiinţaţi să depună o declaraţie de intenţie realizată conform scrisorii de aşteptări.

**Condiţiile generale de participare sunt:**

* studii superioare de lunga durata absolvite cu diplomă de licenţă sau echivalentă;
* cunoaşterea limbii române (scris şi vorbit) şi cetăţenia română sau cetăţenia altor state membre ale Uniunii Europene cu condiţia să aibă domiciliul în România;
* capacitate deplină de exerciţiu;
* stare de sănătate corespunzătoare funcţiei pentru care candidează, atestată pe bază de documente medicale;
* să nu fie destituit/ă dintr-o funcţie publică sau să nu-i fi încetat contractul individual de muncă pentru motive disciplinare în ultimii 5 ani;
* nu a fost iniţiată şi nu se află în desfăşurare nici o procedură de natură penală împotriva lor şi nu au înscrieri în cazierul judiciar;
* nu au înscrieri în cazierul fiscal.

**Criteriile de evaluare si selecţie finală a candidaţilor – INTERVIU:**

1. Dosarul de candidatură.

2. Matricea profilului de candidat.

3. Declaraţia de intenţie a candidatului.

**Dosarul de înscriere trebuie să cuprindă în mod obligatoriu următoarele documente:**

* copia actului de identitate;
* copia diplomelor de studii;
* curriculum vitae;
* cazierul judiciar / declaraţie pe proprie răspundere conform formular nr. 1;
* cazier fiscal / declaraţie pe proprie răspundere conform formular nr. 2;
* adeverinţa medicală care atestă starea de sănătate corespunzătoare/declaraţie pe proprie răspundere conform formular nr. 3;
* declaraţie pe proprie răspundere privind statutul de “independent” conform formular nr. 4;
* declaraţie pe proprie răspundere că nu a fost şi nici nu se află în situaţia desfăşurării unei proceduri de natură penală împotriva sa conform formular nr.5;
* declaraţie pe proprie răspundere privind calitatea de membru în consilii de administraţie ale întreprinderilor publice, altele decât cel în care urmează a fi numit conform formular nr. 6;
* declaraţie de consimţământ prin care candidatul îşi exprimă acordul de a se procesa datele sale personale în scopul procedurii de recrutare şi selecţie conform formular nr. 7;
* declaraţie pe proprie răspundere privind neîncadrarea în situaţia unui conflict de interese conform formular nr. 8;
* declaraţie pe proprie răspundere prin care candidatul va confirma că nu se află într-una din situaţiile prevăzute la art. 6 din O.U.G. nr. 109/2011 privind guvernanţa corporativă a întreprinderilor publice sau că nu a suferit o condamnare pentru o infracţiune legată de conduita profesională conform formular nr. 9.

**\* Candidaţii incluşi pe lista scurtă urmează să-şi completeze dosarul de candidatură cu cazierul judiciar, cazierul fiscal şi adeverinţă medicală, în cazul în care acestea nu au fost depuse la data depunerii dosarului**

Originalele actelor depuse la dosar vor fi văzute de comisie la proba de interviu.

Documentele necesare în procesul de recrutare / selecţie şi formularele de declaraţii se regăsesc pe pagina de internet a **Primariei Voluntari** ( [www.primaria-voluntari.ro](http://www.primaria-voluntari.ro) ) şi pe pagina de internet a Societăţii **EURO APAVOL S.A** ([www.apavol.ro](http://www.apavol.ro) )

Dosarul de candidatură se va depune până la data de 09.07.2020, ora 16:30 la registratura S.C. Euro Apavol S.A., în dosar plic închis şi sigilat, unde va primi un număr de înregistrare şi data certă a depunerii. Dosarul va avea menţionat “Candidatura pentru funcţia de membru în Consiliul de Administraţie al Societăţii EURO APAVOL S.A, precum numele şi prenumele candidatului.

Plicurile ajunse după data şi ora menţionată nu vor fi luate în considerare.

Candidaţii declaraţi admişi la etapa de selecţie a dosarelor şi care se regăsesc pe lista scurtă, vor fi evaluaţi în cadrul interviului, ora şi locul desfăşurării acestuia urmând a fi comunicat personal.

Informații suplimentare despre procesul de recrutare și selecție pot fi obținute prin solicitare scrisă pe e-mail la adresa [office@apavol.ro](mailto:office@apavol.ro) sau la fax: 021/270.45.50.

**COMISIA DE SELECŢIE:**

**S.C. EURO APAVOL S.A.**

|  |  |  |
| --- | --- | --- |
| **Numele şi prenumele** | **Calitate** | **Semnătura** |
| **Comisia de selecţie şi evaluare** |  |  |
| Lia LEPĂDATU | Președinte |  |
| Vasile TĂUTU | Membru |  |
| Geanina Sofica RADU | Membru |  |